laion/Wikipedia-Exotic huggingface dataset:
אל-מוע'ראקה

אל-מוּעְ'רַ֫אקַה (בערבית: المغراقة) היא עיירה הנמצאת בנפת עזה, כ-6 ק"מ דרום-מערבית לעזה. לפי נתוני הלשכה הפלסטינית המרכזית לסטטיסטיקה העיירה מנתה כ-5,075 תושבים בשנת 2006[דרוש מקור]. העיירה מכונה גם "בַּיְכֶּת אַבּוּ מִדֵּין" בגלל שרוב תושביה הם בדואים מחמולת אבו מדין, שהיא חלק משבט החנאג'רה. רוב תושבי השבט אינם צאצאי פליטים פלסטינים, מאחר שהם או אבותיהם התגוררו ברצועת עזה עוד לפני 1948. ביוני 2003, לוחם "שייטת 13" נהרג במהלך פעולה בשכונת אל-מוע'ראקה, מפיצוץ מטען. לוחם שייטת נוסף נפצע קל. מטרת הפעולה הייתה לעצור חוליית מחבלים אשר לטענת גורמי צבא תכננו לבצע פיגוע גדול בציר קרני–נצרים. הכוחות הרגו ארבעה פלסטינים, בהם שניים מבני משפחתו של בכיר מהנדסי המטענים ברצועה עדנאן אל-ע'ול. חלקים מגופתו של החייל נשארו בשטח. עמנואל הראובני, לקסיקון ארץ ישראל, באתר כותר, ‏2010 יצחק ביילי, רשימות על האוכלוסיה הבדואית ברצועת עזה, באתר סנונית, ‏ינואר 1981 לוחם שייטת נהרג בפשיטה על בית מחבלים בעזה, באתר וואלה, 27 ביוני 2003 פליקס פריש ועלי ואקד, לוחם שייטת נהרג במהלך פעולה ברצועה, באתר ynet, 27 ביוני 2003 חלקי גופת לוחם השייטת - בידי החמאס; ישראל אינה דורשת זאת בעסקה עם החיזבאללה, באתר News1 מחלקה ראשונה, 16 באוקטובר 2003
אל-קרארה

אל-קרארה (בערבית: القرارة, בהגייה המקומית קרויה גם אל-גרארה) היא עיירה פלסטינית הנמצאת בנפת ח'אן יונס, צפונית לח'אן יונס. לפי נתוני הלשכה הפלסטינית המרכזית לסטטיסטיקה העיירה מנתה כ-29,004 תושבים בשנת 2017. בעיירה הוקם מוזיאון אל-קרארה, מרכז תרבות ומוזיאון היסטורי וארכאולוגי, בסמוך למסגד המרכזי. בין המוצגים במוזיאון כלי חרס מהתקופה הכנענית, מטבעות רומיים, פסיפסים ביזנטיים, חרבות מהתקופה הצלבנית, ציוד חקלאי מהמאה ה-19, כלי בישול מנחושת וגלביות פלסטיניות מסורתיות רקומות. המוזיאון מומן חלקית על ידי קרן עומאר אל-קטאן. כחלק מיחסי הרשות הפלסטינית–יפן מימנה יפן הקמת גשר להולכי רגל בעיירה, מעל לדרך סלאח א-דין, המאפשר גישה בטוחה למוסדות חינוך ובריאות. הגשר נחנך בספטמבר 2023. העיירה מהווה יעד קבוע לתקיפות צה"ל ברצועת עזה. בשנת 2008 נהרגו בסמוך לאל-קרארה חמישה חברי חוליה של הג'יהאד האסלאמי הפלסטיני. בינואר 2017 נכנסו כוחות צה"ל למבצע קרקעי בעיירה, ושוב בדצמבר 2017. בשנת 2022 במבצע עלות השחר נפגעו חקלאים ורועי צאן מהעיירה כתוצאה מתקיפות צה"ל ברצועת עזה. בשנת 2023 במבצע מגן וחץ תקפו כוחות צה"ל חוליית שיגור רקטות של הג'יהאד האסלאמי הפלסטיני בעיירה. ביולי 2023 דיווח ממרי כי בעיירה מתקיים מחנה קיץ של חמאס לילדים ונוער, בו הם עוברים אימונים צבאיים. במחנה נתלו תמונות של מחבלים שביצעו פיגועים ורצחו אזרחים, אשר הוצגו כדמויות מופת. מדיה וקבצים בנושא אל-קרארה בוויקישיתוף Al-Qarara, Palestine: A Hidden Gem in the Southern Gaza Strip, Flybreak, ‏24 April 2023 (באנגלית) In Gaza, a museum filled with history ‘picked up’ along the way, The Christian Science Monitor, ‏14 September 2021 (באנגלית) Completion of a pedestrian bridge in Gaza’s al Qarara funded by Japan celebrated, Wafa, ‏19 בספטמבר 2023 (באנגלית) Dozens of Palestinian Civilians Killed or Wounded by Israeli Attacks in Khuza'a, 'Abassan and al-Qarara Villages, ReliefWeb, ‏24 July 2014 (באנגלית) אבי יששכרוף, עמוס הראל ויובל אזולאי, ההרוגים בעזה: חברים בארגון שחטף את שליט, באתר הארץ, 17 ביוני 2008 Israeli army vehicles make limited incursions in Gaza border areas, Middle East Observer, ‏26 January 2017 (באנגלית) Limited Incursion by Israeli Forces into Al Qarara, Al Mezan Center for Human Rights, ‏19 December 2017 (באנגלית) Israel occupation forces open fire at farmers, fisherman in Gaza, Middle East Monitor, ‏21 March 2022 (באנגלית) IDF says it carried out strike on rocket launch site in southern Gaza, The Times of Israel, ‏10 May 2023 (באנגלית) מחנות הקיץ של חמאס לילדים ונוער ברצועת עזה: "מכשירים את הדור שישחרר את פלסטין", ממרי, ‏18 ביולי 2023
ניקולאי ראטל

ניקולאי יוסיפוביץ' ראטל (ברוסית: Никола́й Ио́сифович Ра́ттэль;‏ 3 בדצמבר 1875 – 3 במרץ 1939) היה גנרל רוסי אשר שימש כראש מטה השדה וכראש המטה הכללי של הצבא האדום במהלך מלחמת האזרחים הרוסית. נרצח במהלך הטיהורים הגדולים. ראטל נולד בסטארי אוסקול ב-3 בדצמבר 1875. ב-1893 הוא התגייס לצבא האימפריה הרוסית, וב-1896 הוצב כלוטננט במשמר הקיסרי. ב-1902 סיים את לימודיו באקדמיית המטה הכללי "ניקולייב". בפברואר 1904 הועבר למזרח הרחוק הרוסי, ושרת בין הירת ביחידת ההגנה על בניית הרכבת הטרנס-סיבירית. הוא לחם במלחמת רוסיה-יפן, וב-1906 הועלה לדרגת פודפולקובניק. בספטמבר 1908 הוא מונה למפקד גדוד ברגימנט הרובאים הסיבירי ה-1. בדצמבר 1911 הוא הועלה לדרגת פולקובניק. ב-1912 שרת כמדריך בבית הספר לתותחנים. בתחילת מלחמת העולם הראשונה, שרת בתפקידי מטה בסטאבקה. במאי 1915 הוא מונה למפקד רגימנט הרגלים ה-12. בתחילת 1916 הוא הועלה לדרגת גנרל-מאיור. לאחר מכן שרת בהחזית הדרום-מערבית. לאחר מהפכת אוקטובר, הוא התגייס לצבא האדום. ב-6 בספטמבר 1918 הוא מונה לראש מטה השדה - אחד משני המטות הכלליים של הצבא האדום באותה תקופה. הוא כיהן בתפקיד עד 21 באוקטובר של אותה שנה. ב-22 באוקטובר 1919 הוא מונה לראש המטה הכללי השני של הצבא הרוסי. בתפקידו זה, השתתף ראטל בתכנון המתקפות של הצבא האדום במהלך מלחמת האזרחים, וכן ביצירת מערכת חינוך צבאית חדשה, ובעיצוב מדים חדשים עבור הצבא האדום. ב-10 בפברואר 1921 הוא סיים את התפקיד. הוא המשיך למלא תפקידי מטה בכירים, ובמקביל שימש כראש המחלקה האדמיניסטרטיבית והכלכלית של האו.ג.פ.או. ב-1925 סר חינו בעיני השלטונות והוא פוטר מהצבא. הוא התגורר במוסקבה ושימש כיו"ר של כמה אגודות חברתיות אזרחיות. ב-13 במרץ 1930 הוא נעצר על ידי האו.ג.פ.או. בחשד לקשר עם "ארגון קומוניסטי מעבר לים". ב-25 במאי של אותה שנה, הוא שוחרר. ב-28 ביולי 1938, כחלק מהטיהורים הגדולים, נעצר ראטל בשנית, והואשם ב"חברות בארגון טרור אנטי-מהפכני". הוא נרצח ב-3 במרץ 1939 בגיא ההריגה בקומונרקה. שמו טוהר ב-1956. ניקולאי ראטל באתר המוקדש לצבא הרוסי במלחמת העולם הראשונה ניקולאי ראטל באתר כרונוס העוסק בהיסטוריה צבאית רוסית ניקולאי ראטל במילון האנציקלופדי הצבאי הרוסי
פראנקל

האם התכוונתם ל... ויקטור פראנקל – רופא פסיכיאטר ונוירולוג יהודי-אוסטרי, מייסד הלוגותרפיה ושיטת הניתוח האקזיסטנציאליסטי יוז'ף פראנקל – רופא עור, היסטוריון רפואי ומשורר יהודי-הונגרי לודוויג אוגוסט פראנקל – מורה, עיתונאי, סופר ומשורר יהודי-אוסטרי, רופא בהכשרתו, מייסד בית הספר למל בירושלים פרנקל
טרוונקור-קוצ'ין

  טרוונקור-קוצ'ין, הייתה מדינה קצרת מועד של הודו (1949–1956). היא נקראה במקור המדינה המאוחדת של טרוונקור-קוצ'ין בעקבות מיזוגן של שתי מדינות נסיכותיות, טרוונקור וקוצ'ין ב-1 ביולי 1949. שמה שונה למדינת טרוונקור-קוצ'ין בינואר 1950. חמשה טאלוקים (מעין מחוז) בעלי רוב טמילי הועברו מטרוואנקור-קוצ'ין למדינת מדראס ב-1956, והאזורים דוברי מלאיאלאם מוזגו עם מחוז מלבר ומחוז קסאראגוד טלוק של מחוז דרום קנרה במדינת מדראס ויצרו את מדינת קרלה ב-1 בנובמבר 1956, תחת חוק ארגון מחדש של מדינות שחוקק אז. ערב עצמאות הודו, הודיע ראש ממשלת טרוונקור ראמסוואמי אייר כי טרוונקור תהיה מדינה עצמאית, ולאחר קבלת העצמאות ההודית ב-3 ביוני 1947 הודו הכריזה המדינה ב-18 ביוני 1947 על עצמאות. לאחר שיחות ממושכות הסכימה המדינה להצטרף להודו ב-1949. הבחירות ראשונות במדינה החדשה נערכו ב-1951, כשעד אז מכהן ראש השרים של טרוונקור כראש השרים של טרוונקור-קוצ'ין. שליט טרוונקור קיבל את התואר מושל (או "ראג'פרמוק") של טרוואנקור-קוצ'ין, אך המהראג'ה של קוצ'ין ויתר על קבלת תואר לאחר העברת השלטון. בירת המדינה המאוחדת הייתה טריוונדרום, לשעבר בירת טרוונקור. בשנת 1954, הקונגרס של טרוונקור טאמיל נאדו השיק קמפיין למיזוג האזורים דוברי הטמילית של דרום טרוונקור עם מדינת מדרס. התסיסה קיבלה תפנית אלימה ואזרחים ושוטרים מקומיים נהרגו במרתנדאם ובפוטוקאדה. על פי חוק ארגון מחדש של המדינה ההודי משנת 1956, ארבעת הטלוקים הדרומיים של טרוואנקור, וחלק מחמישי מוזגו עם מדינת מדרס. ב-1 בנובמבר 1956 אוחד טרוונקור-קוצ'ין עם מחוז מלאבר במדינת מדרס כדי להקים את מדינת קראלה, ומשרת ה'ראג'פרמורק' בוטלה והוחלפה במושל, שמונה על ידי נשיא הודו. "The States Reorganisation Act, 1956" (PDF). legislative.gov.in. Government of India. A. J. John, Anaparambil (אורכב 01.03.2012 בארכיון Wayback Machine) "Glimpses of a historic moment". The New Indian Express.
שידור וידאו דיגיטלי

שידור וידאו דיגיטלי (ידוע כ-DVB, ראשי תיבות של Digital Video Broadcasting) הוא שמו של קובץ תקנים פתוחים שהפכו לתקנים מקובלים בעולם לשידור דיגיטלי של טלוויזיה ווידאו. על כתיבת ותחזוקת התקנים אחראי גוף המכונה DVB Project, קונסורציום שבו חברות כ-270 חברות מהתחום. את התקנים מפרסמת "הוועדה הטכנית המשותפת" (Joint Technical Committee - בראשי תיבות JTC) ל"מכון תקני התקשורת האירופאים" (ETSI), ל"ועדה האירופאית לתקינה אלקטרוטכנית" (CENELEC) ול"איגוד השידור האירופי" (EBU). DVB-T לשידורי קרקע DVB-C לשידורי כבלים DVB-S לשידורי לוויין DVB-RCS לטלפונים DVB-H למחשבי כף יד שידורי ה-DVB מתבססים על קידוד הווידאו MPEG . יצוג המידע הוא חבילות מידע דיגיטליות (PACKETS) ולכל חבילה יש מספר מסוים כמו כתובת לאיזה ערוץ הוא שייך . HOT משתמשת ב-DVB-C. אך רוב הערוצים מוצפנים. yes הטלוויזיה בלוויין משתמשת ב-DVB-S לשידור SD, וב-DVB-S2 לשידורי HD. מספר ערוצים ישראלים משודרים דרך הלוויין עמוס 3, בשיטת DVB-S: ערוץ 1, ערוץ 2, ערוץ 10, ערוץ 33 וערוץ הכנסת. קליטתם היא ללא תשלום, דרך צלחת לוויין וממיר מתאימים. שידורי עידן+ משתמשים בתקנים DVB-T ו-DVB-T2 לשידור טלוויזיה ורדיו. DTT מדיה וקבצים בנושא שידור וידאו דיגיטלי בוויקישיתוף אתר האינטרנט הרשמי של שידור וידאו דיגיטלי (באנגלית) GoDigital אתר החדשות ישראלי בנושא טלוויזיה דיגיטלית ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
Strip That Down

"Strip That Down" הוא סינגל של הזמר-יוצר הבריטי, ליאם פיין בהשתתפות הראפר האמריקאי קוואבו. השיר יצר ב-19 במאי 2017 בהוצאת חברת התקליטים קפיטול רקורדס. השיר מכיל שירה ללא קרדיט של הזמר הבריטי, אד שירן. השיר מופיע כרצועת בונוס באלבום האולפן הראשון של פיין, LP1. נכון לאוקטובר 2023, השיר הושמע למעלה מ-961 מיליון פעמים בספוטיפיי, ולמעלה מ-374 מיליון פעמים ביוטיוב. מידע על הסינגל "Strip That Down" באתר מיוזיק בריינז מידע על היצירה "Strip That Down" באתר Discogs מילות השיר "Strip That Down" באתר Genius סרטון השיר "Strip That Down" באתר יוטיוב Strip That Down, 2017-05-18, ארכיון מ-2023-01-17, נבדק ב-2023-10-09 Liam Payne - Strip That Down ft. Quavo, ארכיון מ-2023-08-18, נבדק ב-2023-10-09 "Strip That Down (feat. Quavo) - Single". iTunes (US). ארכיון מ-2018-11-05. נבדק ב-2023-10-09. "Top 40/Rhythmic-Crossover". All Access Music Group. אורכב מ-המקור ב-21 במאי 2017. נבדק ב-20 במאי 2017. {{cite news}}: (עזרה) "Top 40/Mainstream > Future Releases". AllAccess. אורכב מ-המקור ב-21 במאי 2017. נבדק ב-17 במאי 2017. {{cite news}}: (עזרה) "Liam Payne feat. Quavo "Strip That Down"" (באיטלקית). Radio Airplay s.r.l. ארכיון מ-2017-08-10. נבדק ב-19 ביולי 2017. {{cite web}}: (עזרה) "Strip That Down (Acoustic) - Single". iTunes (US). ארכיון מ-2018-11-05. נבדק ב-2023-10-09. "Strip That Down (Nevada Remix) [feat. Quavo] - Single". iTunes (US). ארכיון מ-2018-11-05. נבדק ב-2023-10-09.
ואדי א-סלקא

ואדי א-סלקא (בערבית: وادي السلقا) היא עיירה חקלאית הנמצאת בנפת דיר אל-בלח, דרומית לדיר אל-בלח. לפי נתוני הלשכה הפלסטינית המרכזית לסטטיסטיקה העיירה מנתה 6,635 תושבים בשנת 2017[דרוש מקור]. רוב תושבי ואדי א-סלקא חיים מתחת לקו העוני. שיעור האבטלה בעיירה הוא מעל ל-50%. לרובם אין גישה למי שתייה, וחלקם אוגרים מים במכלים. כ-72% מהבתים אינם מחוברים למערכת הביוב. רבים מתושבי העיירה נהגו לגדל גידולים חקלאיים סביב העיירה, אך לאחר האינתיפאדה השנייה הגדיר צה"ל אזורים נרחבים באזור כאזורים אסורים לכניסה, וחקלאים אלה איבדו את פרנסתם. בשנת 2007 דווחו תקריות שנמשכו במשך מספר חודשים, בהן חיילים עצרו לחקירה פלסטינים תושבי העיירה, ולאחר מכן שחררו אותם לבתיהם כשהם עירומים. משנת 2014 נוהגת ישראל לבצע באזור העיירה ריסוס אווירי בו מפוזרים בשדות חומרי הדברה כימיים רעילים, ההורסים את היבול בשטחים נרחבים. בכל שנה נהרסים מאות דונמים של גידולים חקלאיים בעיירה עקב ריסוס אווירי מסוג זה. נחל ואדי א-סלקא, שעל שמו קרויה העיירה, הוא נחל קטן הזורם בסמוך לה. הנחל זורם עד למצוק החוף ליד דיר אל-בלח אבל הזרם לא מספיק חזק כדי להמשיך עד לים התיכון, ולכן נוצר בו בכל חורף אגם קטן הקרוי בִּרְכֶּת אֶ-דֵּיר. Cesvi, Support to the rural community Wadi Al-Salqa in the Gaza Strip, ‏20 בפברואר 2021 (באנגלית) The impact of the internal divide on municipal services in the Gaza Strip, באתר משרד האו"ם לתיאום עניינים הומניטריים, ‏11 בנובמבר 2016 (באנגלית) רצועת עזה, באתר בצלם, ‏11 בנובמבר 2017 הצבא מונע מחקלאי תושב ואדי א-סלקא להגיע לאדמתו הסמוכה לגבול עם ישראל, ספטמבר 2011, באתר בצלם, ‏26 בדצמבר 2011 מעין אל-חלו, ככה מתנהגים חיילים יהודים?, באתר בחדרי חרדים, ‏14 בנובמבר 2007 לאחר שנה של שקט מטוסים ישראלים שבו לרסס חומרי הדברה, באתר עדאלה, ‏16 בינואר 2020 מאות דונמים של גידולים נהרסו בשל הריסוס הישראלי, באתר גישה - מרכז לשמירה על הזכות לנוע, ‏7 במאי 2020 מדריך ישראל, סיני וחבל עזה, עורך אריה יצחקי, הוצאת כתר, 1979, עמ' 285, 310
What I Did for Love (שיר של דייוויד גטה)

"What I Did for Love" (בעברית: "מה עשיתי למען האהבה") הוא סינגל של המפיק המוזיקלי הצרפתי דייוויד גטה בשיתוף פעולה עם הזמרת-יוצרת הסקוטית אמילי סאנדיי. השיר יצא ב-21 בפברואר 2015 בהוצאת חברות התקליטים What A Music ופרלופון. השיר מופיע כסינגל השלישי באלבום האולפן השישי שלו, Listen. השיר נכתב על ידי דייוויד גטה, ג'ורג'יו טינפור, בריאן אייזק, ג'ייסון אביגן, סאם מרטין ושון דאגלס, והופק על ידי דייוויד גטה וג'ורג'יו טינפור. נכון לאוקטובר 2023, השיר הושמע למעלה מ-111 מיליון פעמים בספוטיפיי, ולמעלה מ-124 מיליון פעמים ביוטיוב. גרסה חלופית של השיר, בשיתוף פעולה עם הזמרת היפנית נמיאה אמורו יצאה כסינגל שיווקי ב-1 ביולי 2015. גרסה זו מופיעה במהדורה היפנית של אלבום האולפן השישי של דייוויד גטה, Listen, וכן באלבום האולפן ה-12 של נמיאה אמורו, Genic. מידע על היצירה "What I Did for Love" באתר מיוזיק בריינז מידע על הסינגל "What I Did for Love" באתר מיוזיק בריינז מידע על השיר "What I Did for Love" באתר AllMusic מילות השיר "What I Did for Love" באתר Genius סרטון השיר "What I Did for Love" באתר יוטיוב מידע על הרצועה "What I Did for Love" באתר ספוטיפיי David Guetta (Ft. Emeli Sandé) – What I Did for Love, ארכיון מ-2023-05-28, נבדק ב-2023-10-10 What I Did for Love (feat. Emeli Sandé), 2014-11-21, ארכיון מ-2022-10-05, נבדק ב-2023-10-10 David Guetta - What I Did For Love (Official Video) ft Emeli Sandé, ארכיון מ-2023-07-25, נבדק ב-2023-10-10 David Guetta - What I Did For Love (Lyric Video) ft Emeli Sandé, ארכיון מ-2023-08-27, נבדק ב-2023-10-12 "iTunes – Musik – "What I did for Love (feat. Emeli Sandé) [Remixes] – EP" von David Guetta". iTunes. ארכיון מ-2018-11-21. נבדק ב-2023-10-09. "iTunes – Music – What I did for Love (feat. Emeli Sandé) [Remixes] – EP by David Guetta". iTunes. ארכיון מ-2016-03-06. נבדק ב-2023-10-09.
קונסטנטין סנטסקו

קונסטנטין סנטסקו (ברומנית: Constantin Sănătescu‏; 14 בינואר 1885 - 8 בנובמבר 1947), איש צבא, דיפלומט ומדינאי רומני. סנטסקו נולד ב-14 בינואר 1885 בבוקרשט, רומניה. כיהן כנספח הצבאי של רומניה בפריז ובלונדון. הוא הגיע לדרגת גנרל בצבא רומניה כבר בשנת 1935, ראש המטה הכללי בשנת 1937, וראש המשלחת הרומנית למוסקבה בשנת 1940. בשנת 1940 גילה גנרל סנטסקו באקראי את המתרחש בפרעות דורוחוי והורה לעצור את הפרעות ולחקור את המקרה. סנטסקו היה המפקד הצבאי של בוקרשט בעת דיכוי מרד הלגיונרים ופרעות בוקרשט. סנטסקו היה אחד הגנרלים הרומנים, שלקחו חלק במגעים ליצירת קואליציה, שתפיל את ממשלו של יון אנטונסקו ותוציא את רומניה מהברית עם גרמניה הנאצית ומדינות הציר. לאחר הפיכת 23 באוגוסט 1944 הטיל המלך מיכאי הראשון על סנטסקו להרכיב את הממשלה, וכך היה לראש הממשלה הראשון של רומניה שלאחר משטר אנטונסקו. הוא ניסה לנהל מגעים עם ארצות הברית כדי למנוע את הכיבוש הסובייטי, אך מגעים אלה עוררו את חשדנותו של סטלין, והלה אילץ אותו להתפטר ב-2 בדצמבר 1944. מדיה וקבצים בנושא קונסטנטין סנטסקו בוויקישיתוף קורות חייו של סנטסקו באתר ההוצאה לאור בה הודפסו יומניו (ברומנית) קונסטנטין סנטסקו, באתר אנציקלופדיה בריטניקה (באנגלית)
לייב טריו

"לייב טריו" הוא אלבום ההופעה הראשון של הזמר הישראלי רם אוריון. את האלבום הוציאה ב-1 באוקטובר 2023 לאור חברת התקליטים נענע דיסק. הוא הוקלט בהופעה שנערכה ב-7 ביולי אותה השנה, והופקה מוזיקלית על ידי אורי ברק. לייב בלב שלנו: 5 אלבומי ההופעות הכי טובים בחיים של רם אוריון
Inballance

Inballance הוא אלבום אולפן משותף של הזמרים הישראליים רם אוריון וענבל פרלמוטר. הוא הוקלט בשנת 1996 בלונדון, ובעקבות מותה של פרלמוטר ב-1997 נגנז. במרץ 2016 החליט אוריון להפיצו מסחרית דרך חברת התקליטים נענע דיסק. [https://inballance.bandcamp.com/album/inballance Inballance by Inballance ענבלאנס]
חוברה מדברית

חוברה מדברית (שם מדעי: Chlamydotis macqueenii) היא מין של עוף מהסוג חוברה שבמשפחת החובתיים והיא המין היחיד במשפחה שחי בישראל. היא קרובה מאוד למין חוברה צפון-אפריקאית ובעבר נחשבה לתת-מין שלה. אורכה של חוברה זו עד 65 ס"מ ומוטת כנפיה עד 140 ס"מ. היא בעלת נוצות אפורות-בהירות עם כנפיים וראש כתומים בהירים ומנומרים בחום. לחוברה פס שחור לאורך העורף, עיניים צהובות גדולות ומקור קצר ואפור. הזנב שחור והרגליים צהובות ובעלות אצבעות חזקות. הבטן לבנה. החוברה חיה באזורים פתוחים שונים ואף במדבריות. תפוצת החוברה, מחצי האי סיני ומזרחה עד למונגוליה בצפון ופקיסטן בדרום. חוברה זו שוכנת קרקע ומסוגלת לרוץ במהירות גבוהה. היא ניזונה מזרעים, פירות קטנים, חרקים ועוד חסרי חוליות וזקוקה לכמות קטנה של מים. חוברת מקווין מקננת במרכז אסיה, מסיני ומזרחה, דרך חצי האי ערב עד לרמות הגבוהות של סין ומונגוליה. חוברת מקווין מקננת במרכז אסיה, מסיני ומזרחה, דרך חצי האי ערב עד לרמות הגבוהות של מרכז אסיה, סין ומונגוליה. החוברה מעדיפה סביבה מדברית או חולית צחיחה בה היא מוסווית היטב בסביבתה. ההערכה היא כי בישראל נותרו כ-500 חוברות, המרוכזות במספר אזורי קינון בנגב ובערבה. במהלך העשור האחרון הצטמצמה אוכלוסיית החוברות בכ-20 אחוז, והיא נמצאת עתה בסכנת הכחדה חמורה. החוברות נמצאות בנסיגה בכל תחומי תפוצתן בעולם, והוכרזו לאחרונה כמין בסכנת הכחדה עולמית. הסיבות להיעלמותה קשורות בעיקר לציד לא חוקי, ולצמצום משמעותי בשטחי המחיה והקינון שלה. בנייה מואצת, הרחבת השטחים החקלאיים ושטחי המרעה, ותנועה מוגברת של רכבי שטח באזורי המחיה שלה. גורמים אלה אחראיים גם להתרבות האויבים הטבעיים שלה, בעיקר עורבים שחורים, תנים ושועלים, החיים בסמוך לאזורים מיושבים. במרץ 2007 מוסף הארץ הכריז על החוברה כקמע החדש שלו. מדיה וקבצים בנושא חוברה מדברית בוויקישיתוף חוברה מדברית, באתר ITIS (באנגלית) חוברה מדברית, באתר NCBI (באנגלית) חוברה מדברית, באתר Animal Diversity Web (באנגלית) חוברה מדברית, באתר GBIF (באנגלית) תמר נהרי‏, שלום, חוברה, באתר וואלה, 30 בספטמבר 2001 ד"ר דפנה לביא, איזה צרות יש לחוברה?(הקישור אינו פעיל), טבע וארץ ארז ארליכמן, חוּבּרות בנגב: טיול שקט אל ציפור הנפש שלכם, באתר ynet, 21 באוגוסט 2012 חוברה מדברית באתר הרשימה האדומה של IUCN שלום, חוּברה, באתר הארץ, 7 במרץ 2007
יבגני מילר

יבגני-לודוויג קרלוביץ' מילר (ברוסית: Евге́ний-Лю́двиг Ка́рлович Ми́ллер;‏ 7 באוקטובר 1867 – 11 במאי 1939) היה גנרל רוסי אשר פיקד על כוחות במהלך מלחמת העולם הראשונה, ולאחר מכן שימש כמפקד הצבא הצפוני במהלך מלחמת האזרחים הרוסית. מילר נולד בדינבורג ב-7 באוקטובר 1867, למשפחת אצולה גרמנית-בלטית. ב-1884 הוא התגייס לצבא האימפריה הרוסית, סיים את מכללת חיל הפרשים. לאחר מכן למד באקדמיית המטה הכללי ולאחר מכן החל לשרת במשמר הקיסרי. בפברואר 1898 נשלח לשמש כנספח הצבאי בבריסל ובהאג. באוגוסט 1901 הועלה לדרגת פולקובניק ומונה לנספח צבאי ברומא. בדצמבר 1907 חזר לרוסיה ומונה למפקד רגימנט ההוסרים הבלארוסי ה-7. באוגוסט 1909 החל לעבוד במטה הכללי ומונה לאחראי על הנספחים הצבאיים בכל מדינות אירופה. ב-6 בדצמבר 1909 הועלה לדרגת גנרל-מאיור. במאי 1910 מונה למפקד בית הספר לפרשים באקדמיית המטה הכללי. באוקטובר 1912 מונה לראש מטה המחוז הצבאי מוסקבה. עם פרוץ מלחמת העולם הראשונה הוא מונה לראש מטה הארמייה ה-5. הוא השתתף בקרב גליציה, וב-1915 הועלה לדרגת גנרל-לוטננט ומונה לראש מטה הארמייה ה-12. ביוני 1915 הוא חזר לשמש כראש מטה הארמייה ה-5. בספטמבר 1916 הוא מונה למפקד הקורפוס ה-26 ולחם עמו בחזית הרומנית. בעקבות מהפכת פברואר, מילר נשבע אמונים לממשלת המעבר הרוסית. זאת למרות שהיה מלוכן בדעותיו וחבר קרוב של הצאר ניקולאי השני. עם זאת, הוא דרש מחייליו צייתנות ומשמעת, ואסר עליהם להניף את דגלי המהפכה האדומים. בתגובה, חייליו התמרדו נגדו. הם קרעו את דרגותיו ואת רצועות הכתף שלו בפומבי, ולאחר מכן הצעידו אותו ברחובות עיירה רומנית נידחת תוך כדי שהם מכים ומקללים אותו. במשך ארבעה ימים הוא שהה במעצר, ולאחר מכן הובל לפטרוגראד למשפט בטענה שהוא מתנגד למשטר החדש. לאחר חקירה קצרה שהעלתה שהוא חף מפשע, הוא הוחזר לשירות ומונה לנציג הסטאבקה בחזית האיטלקית. לאחר מהפכת אוקטובר שהעלתה את הבולשביקים לשלטון ברוסיה, מילר ניתק את קשריו עם הסטאבקה ונותר באיטליה. לאחר מכן עזב את פריז שם דן עם מנהיגי מדינות ההסכמה על האפשרות להעביר יחידות רוסיות משאר חזיתות המלחמה לעזרת הצבא הלבן במלחמת האזרחים שפרצה ברוסיה. בנובמבר 1918 הוא קיבל בקשה לנסוע לארכנגלסק במטרה לחבור לצבא הצפוני. בינואר 1919 הגיע לארכנגלסק והחליף את ולדימיר מארושבסקי בתפקיד המושל הכללי של צפון-רוסיה. במאי של אותה שנה הוא מונה במקביל למפקד הצבא הצפוני. כוחותיו הובסו בהדרגה בידי הצבא האדום, ובפברואר 1920 הוא נאלץ להתפנות יחד עם אחרוני אנשיו לנורווגיה. לאחר שהייה קצרה בנורווגיה הוא עבר לצרפת. הוא הצטרף לארגון של יוצאי הכוחות המזוינים הרוסים. ב-22 בספטמבר 1937 מילר נחטף בפריז בידי סוכני נ.ק.ו.ד. באנציקלופדיה הסובייטית הגדולה נטען שחטיפתו אורגנה בידי "הפשיסטים הגרמנים, שלא ראו בו סוכן נאמן מספיק שלהם". הוא הוחזק בכלא בשם בדוי, והוצא להורג במרתפי הנ.ק.ו.ד. ב-11 במאי 1939. מדיה וקבצים בנושא יבגני מילר בוויקישיתוף יבגני מילר באתר המוקדש לצבא הרוסי במלחמת העולם הראשונה יבגני מילר במילון האנציקלופדי הצבאי הרוסי
בן קוק (פעלולן)

בנג'מין "בן" קוק (באנגלית: Benjamin Cook; נולד ב-17 במרץ 1974) הוא שחקן קולנוע ופעלולן בריטי. קוק החל לפעול בתחום הקולנוע במשך שנות ה-90. בתחילה הוא נשכר לעבוד כפעלולן מקצועי במספר סרטים וסדרות טלוויזיה במיוחד עבור הסדרה "הרקולס: המסעות המופלאים" של 1995 עד 1998. ב-1999 הוא הצטרף כשחקן לפרק באותה סדרה. הוא שיחק ב-2001 בסרט הניו זילנדי "Snakeskin". אותה שנה הוא שיחק כפעלולן בסרט הפנטזיה של פיטר ג'קסון: שר הטבעות: אחוות הטבעת ובשנה לאחר מכן כפעלולן בסרט ההמשך שר הטבעות: שני הצריחים. סרטים נוספים בהם פעל כשחקן וכפעלולן הם: מלחמת הכוכבים - פרק 3: נקמת הסית', קזינו רויאל (ככפיל של דניאל קרייג בתור ג'יימס בונד) בו הוא גילם דמות קטנה ובסרט נוסף של ג'יימס בונד: קוונטום של נחמה מ-2008, שו ככפיל של בונד (דניאל קרייג). בן קוק, במסד הנתונים הקולנועיים IMDb (באנגלית)
פיודור קוסטיאייב

פיודור וסילייביץ' קוסטיאייב (ברוסית: Никола́й Ио́сифович Ра́ттэль;‏ 21 באפריל 1872 – 27 בספטמבר 1925) היה גנרל רוסי אשר מילא תפקידים בכירים בצבא האדום בימיו הראשונים. קוסטיאייב נולד בילגבה ב-21 באפריל 1872, למשפחת אצולה. ב-1896 הוא התגייס לצבא האימפריה הרוסית ולמד בבית הספר להנדסה אקדמיית המטה הכללי "ניקולייב". הוא סיים את לימודיו ב-1899 והועלה לדרגת לוטננט משנה. ב-1901 הוא הועלה לדרגת לוטננט. בין השנים 1904–1905 לחם במלחמת רוסיה-יפן. עם סיום המלחמה הועלה לדרגת קפטן ומונה למפקד פלוגה. ב-1907 הוא הועלה לדרגת מאיור והוצב במטה המחוז הצבאי אירקוטסק. ב-1911 הוא הועבר למחוז הצבאי וילנה. באותה שנה הוא הועלה לדרגת פודפולקובניק והוצב במטה הכללי. ב-6 בדצמבר 1914 הוא הועלה לדרגת פולקובניק. ב-31 בדצמבר 1914 הוא מונה לראש מטה הדיוויזיה ה-30. ב-1 בפברואר 1916 הוא מונה למפקד רגימנט הרובאים הסיבירי ה-32. בינואר 1917 הועבר לשמש כראש מטה דיוויזיית הרובאים הסיבירית ה-17. ב-7 באוגוסט של אותה שנה הוא הועבר לתפקיד ראש מטה הקורפוס הסיבירי ה-1. במהלך אותה שנה, הוא שימש כממלא מקום מפקד הדיוויזיה ה-132. ב-1918 הוא התגייס לצבא האדום, ובתחילה שימש כמושל הצבאי של אזור פסקוב. במאי אותה שנה הוא הועבר לשמש כמפקד דיוויזיית פטרוגראד. בספטמבר הועבר לשמש כראש מטה החזית הצפונית. באוקטובר הוא מונה לראש מטה השדה - אחד משני המטות הכללים של הצבא האדום. בספטמבר 1919 הוא החל ללמד באקדמיית המטה הכללי. בין השנים 1921-1923 היה חבר בוועדה שקבעה את הגבולות בין ברית המועצות לפולין. בין 1924–1925 הוא היה חבר בוועדה שקבעה את הגבולות בין ברית המועצות לפינלנד. הוא נפטר במוסקבה ב-27 בספטמבר 1925. פיודור קוסטיאייב באתר משרד ההגנה הרוסי פיודור קוסטיאייב באתר המוקדש לצבא הרוסי במלחמת העולם הראשונה
לפני שנשתגע

"לפני שנשתגע" הוא סינגל הבכורה של הזמרת הישראלית מאיה אברהם. את השיר הוציאה בנובמבר 2005 לאור חברת התקליטים הליקון, והוא נכלל כרצועה הרביעית באלבום הבכורה שלה, רק רצית אהבה. "לפני שנשתגע" נכתב על ידי הנרי והופק על ידי נדב ביטון ורן אביב. ב-10 בנובמבר 2005 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע שלאחר מכן נכנס למצעד במקום ה-22. ב-8 בדצמבר עלה לשיאו במקום השלישי. לבסוף, ב-26 בינואר 2006 יצא מהדירוג השבועי לאחר תשעה שבועות צעידה רצופה. המצעד השבועי של רשת ג' מתאריך 10 בנובמבר 2005. פזמונט המצעד השבועי של רשת ג' מתאריך 17 בנובמבר 2005. פזמונט המצעד השבועי של רשת ג' מתאריך 8 בדצמבר 2005. פזמונט המצעד השבועי של רשת ג' מתאריך 26 בינואר 2006. פזמונט